
הכנסת העשרים
מושב ראשון
<פרוטוקול מס' 71>
מישיבת ועדת הכספים
יום חמישי, כ"ו באלול התשע"ה (10 בספטמבר 2015), שעה 11:00
<סדר היום:>
<הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ה-2015 (מ/951) – פרק ב' הוראות התאמה לתקציב דו-שנתי – סעיף 2*

>
נכחו:

<חברי הוועדה:> 
משה גפני – היו"ר
בצלאל סמוטריץ'

רחל עזריה

רועי פולקמן

מיקי רוזנטל
<מוזמנים:> 
	יואל נווה
	–
	כלכלן ראשי, משרד האוצר

	אסי מסינג
	–
	המשנה ליועץ המשפטי במשרד האוצר, משרד האוצר

	אסי קליין
	–
	עו"ד בלשכה המשפטית, משרד האוצר

	נירית איבי
	–
	יועצת למנכ"ל משרד האוצר, משרד האוצר

	ניב חנן
	–
	לשכה משפטית, משרד האוצר

	תמיר כהן
	–
	רפרנט תקציב - אגף תקציבים, משרד האוצר

	איתי טמפקין
	–
	אגף תקציבים, משרד האוצר


<ייעוץ משפטי: >
שגית אפיק
<מנהל/ת הוועדה:>
טמיר כהן
<רישום פרלמנטרי:>
יפעת קדם
<הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ה-2015 (מ/951) – פרק ב' הוראות התאמה לתקציב דו-שנתי – סעיף 2*>
<היו"ר משה גפני:>
הצעת חוק ההתייעלות הכלכלית (תיקוני חקיקה להשגת ייעודי התקציב לשנות התקציב 2015 ו-2016), התשע"ה-2015, פרק ב' (הוראות התאמה לתקציב דו-שנתי), סעיף 2.  

<איתי טמפקין:>
יש שורה של חוקים שמתייחסים למצב בו יש תקציב חד-שנתי, כמו שקבוע בחוק יסוד משק המדינה. בגלל שהוועדה החליטה על פי הצעת הממשלה לפני מספר חודשים שתקציב המדינה 2015 ו-2016 יאושר במתכונת דו-שנתית, יש צורך בתיקון של כמה חוקים קיימים, זאת כדי שהממשלה תוכל לפעול במתכונת של תקציב דו-שנתי. 

,בחוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009. 
(1) בכותרת פרק כ"ח, במקום "עד 2014" יבוא "עד 2016";  

<שגית אפיק:>
פרק כ"ח לחוק ההתייעלות הכלכלית קובע את הוראות ההתאמה לתקציב דו-שנתי. הוא חוקק לראשונה בשנת 2009 במסגרת תקציב דו-שנתי ראשון לשנים 2009 ו-2010. מתקנים עכשיו את הכותרת כך שהוא יחול עד 2016. 

<איתי טמפקין:>
(2) בסעיף 178 –
(1) בהגדרה "חוק התקציב הדו-שנתי", במקום "חוק התקציב הדו-שנתי לשנים 2011 ו-2012 
או חוק התקציב הדו-שנתי לשנים 2013 ו-2014" יבוא "חוק התקציב הדו-שנתי לשנים 2011 

ו-2012. חוק התקציב הדו-שנתי לשנים 2013 ו-2014 או חוק התקציב הדו-שנתי לשנים 2015 

ו-2016";  
<אסי מסינג:>
(2) בהגדרה "חוק היסוד", במקום "עד 2014" יבוא "עד 2016"; 
(3) בסעיף 179 – 
(1) פסקה (1), במקום "בכל אחת משנות הכספים 2011 ו-2012 ובכל אחת משנות הכספים 2013
 ו-2014" יבוא "בכל אחת משנות הכספים 2011 ו-2012, בכל אחת משנות הכספים 2013 ו-2014 ובכל אחת משנות הכספים 2015 ו-2016"; 
(2) בפסקה (2), במקום "לכל אחת משנות הכספים 2011 ו-2012 ולכל אחת משנות הכספים 2013 
ו-2014" יבוא "לכל אחת אחת משנות הכספים 2011 ו-2012, לכל אחת משנות הכספים 2013 ו-2014 ולכל אחת משנות הכספים 2015 ו-2016". 

(3) בפסקה (3), במקום "לכל אחת משנות הכספים 2011 ו-2012 או לכל אחת משנות הכספים 2013  ו-2014" יבוא "לכל אחת משנות הכספים 2011 ו-2012, לכל אחת משנות הכספים 2013 ו-2014 או לכל אחת משנות הכספים 2015 ו-2016". 

(4) בפסקה (4) –
(1) בפסקת משנה (א), במקום "לאחת משנות הכספים 2011 ו-2012 או לאחת משנות הכספים 2013 ו-2014" יבוא "לאחת משנות הכספים 2011 ו-2012, לאחת משנות הכספים 2013 ו-2014 או לאחת משנות הכספים 2015 ו-2016"; 

<היו"ר משה גפני:>
יש כאן מילים מיותרות. למה לא כותבים את המילים: "יתווספו המילים 2015 ו-2016"?

<אסי מסינג:>
אפשר היה לקצר קצת.

<היו"ר משה גפני:>
תקצרו. מה שעשיתם במשרד האוצר לא רלוונטי מבחינתנו.

<אסי מסינג:>
זה עניין של ניסוח. 

<היו"ר משה גפני:>
אני מבקש לכתוב את המילים: "ולכל אחת משנת הכספים 2011 יתווסף 2015 ו-2016". 
<אסי מסינג:>
השינוי הזה לא מספיק. אפשר היה להוריד את המילה "במקום". 

<היו"ר משה גפני:>
על זה אני מדבר. אני מבקש לקצר. אני מבקש להוריד את המילים האלו, זה מיותר. אם אי אפשר, תשאירו את זה ככה. 
<אסי מסינג:>
יש בעיה עם ה"ו" ועם הפסיקים, צריך לראות שהם מסתדרים.
<היו"ר משה גפני:>
אמרה לי את זה שגית. תורידו ותוסיפו את מה שצריך.  

<אסי מסינג:>
(2) בפסקת משנה (ב), במקום "לאחת משנות הכספים 2011 ו-2012 או לאחת משנות 
הכספים 2013 ו-2014" יבוא "לאחת משנות הכספים 2015 ו-2016"; 

(5) בפסקה (5)(א), אחרי פסקת משנה (3) יבוא:
(4) נותר סכום עודף באחד מסעיפי התקציב שבחוק התקציב הדו-שנתי המתייחס לשנת הכספים 2015, יהיה השימוש באותו סכום מותר, בשנת הכספים 2016, רק בהתאם להוראות סעיף 13 לחוק יסודות התקציב; סכום שהשימוש בו היותר כאמור, יראו אותו כסכום שהתווסף לאותו סעיף תקציב המתייחס לשנת הכספים 2016;


(ו) בפסקה (6), אחרי פסקת משנה (ג) יבוא:

(ד ) בשנת הכספים 2017 יותר שימוש, בהתאם להוראות סעיף 13 לחוק יסודות 
התקציב, רק בסכום עודף באחד מסעיפי התקציב שבחוק התקציב הדו-שנתי 
המתייחס לשנת הכספים 2016;

הסעיף הזה מתייחס לשאלה של השימוש בעודפים שעוברים משנה לשנה וההתייחסות המפורשת לכך שבשנת הכספים 2017 אפשר יהיה לעשות שימוש בעודפים שהיו בחוק התקציב של שנת 2016, להבדיל מהמחשבה שיכולה לעלות שאפשר להשתמש גם ב-2015.
<היו"ר משה גפני:>
אנחנו לא עושים תקציב דו-שנתי, אנחנו עושים שני תקציבים. אנחנו עושים תקציב 2015 ותקציב 2016. אנחנו מצביעים עליהם יחד.
<אסי מסינג:>
ובכל זאת, ברירת המחדל בחוק היסוד כפי שתוקן היא שלעניין כל דין יראו את שתי שנות התקציב כשנת תקציב בכפוף להוראות ההתאמה שאנחנו מדברים עליהן, ולכן מוצע שלעניין 2017 ישתמשו בעודפים של 2016 בלבד.
<בצלאל סמוטריץ' (הבית היהודי):>
מה זה אומר "רק בהתאם להוראות סעיף 13 לחוק יסודות התקציב"? 
<אסי מסינג:>
הכוונה היא שהפרוצדורה של הביצוע של העברת העודפים תתבצע לפי סעיף 13 שמתייחס לאיך מעבירים במזומן, איך מעבירים הרשאה להתחייב.
<בצלאל סמוטריץ' (הבית היהודי):>
האם המשמעות היא שכל העודפים עוברים ל-2016, או רק עודפים מחויבים? מה שהבטיחו לנו פה שכל העודפים מ-2015 יעברו ל-2016, גם לא עודפים שחויבו. זאת ההתחייבות של החשכ"לית.
<איתי טמפקין:>
העודפים משנת 2014 לשנת 2015 יועברו לאחר שיאושר התקציב בוועדת הכספים ובמליאה. יבוא לוועדת הכספים דיון לגבי העברת עודפים משנת 2014 לשנת 2015. זה פעם אחת. לאחר מכן, וזה מה שאומר הסעיף הזה, כשייסגרו הספרים של שנת 2015 ונוכל לדעת בוודאות מה היקף העודפים שנצברו בשנת 2015 - - 
<בצלאל סמוטריץ' (הבית היהודי):>
מתי זה קורה?

<איתי טמפקין:>
זה בדרך כלל קורה בסביבות סוף חודש פברואר 2016, כשנסגרים הספרים סופית, כי יש מידי פעם תיקוני ביצוע שאני לא יכול להעביר יותר מידי עודפים. זה בהתאם לסעיף 13. מה שמגדיר סעיף 13 זה שכל עודף שנצבר שר האוצר רשאי להעביר משנת 2015 לשנת 2016 באישור ועדת הכספים. הוא לא יכול להעביר את העודפים בלי אישור. כל העודפים יצטרכו להגיע לכאן בסביבות חודש פברואר 2016. יהיה צריך להעביר אותם מ-2015 ל-2016.
<בצלאל סמוטריץ' (הבית היהודי):>
אתה לא קובע פה קביעה אוטומטית.  

<איתי טמפקין:>
אין קביעה אוטומטית של העברת עודפים בשום שנת תקציב. 

<בצלאל סמוטריץ' (הבית היהודי):>
אדוני היושב-ראש, אם אתה זוכר בדיון הראשון שביקשו לשנות את חוק היסוד ולאשר תקציב בנובמבר, הייתה כאן מיכל עבדי, החשכ"לית, שאמרה שכל העודפים, לא רק המחויבים ,יעברו מ-2015 ל-2016. אומרים פה עכשיו שהמשמעות של התיקון הזה היא שאם שר האוצר ירצה, הוא יוכל להביא לוועדת הכספים את העברת העודפים מ-2015 ל-2016.
<היו"ר משה גפני:>
אם זה לא יהיה, הוא לא יוכל להביא. 

<בצלאל סמוטריץ' (הבית היהודי):>
מה המשמעות? מה יקרא אם הוא לא יביא?
<היו"ר משה גפני:>
מה יקרה אם החשבת הכללית יושבת פה, אומרת דבר שבסוף היא לא מקיימת אותו? אנחנו צריכים לתת להם את הכלים כדי שהיא תוכל לממש את מה שהיא אמרה. 

<בצלאל סמוטריץ' (הבית היהודי):>
אתה סומך על זה שזה יקרה? 

<היו"ר משה גפני:>
אני לא סומך. צריך לעמוד על המשמר. שמעת את ההערה שאמרתי להם. הסעיף הזה נותן לה את הכלים או נותן לממשלה את הכלים להביא לכאן את העודפים שעליהם דובר. מאוד יכול להיות שהם לא יעמדו בזה.  

<בצלאל סמוטריץ' (הבית היהודי):>
ואז מה נעשה כחברי קואליציה?
<היו"ר משה גפני:>
נצטרך להשתמש בכוח שלנו. 

<מיקי רוזנטל (המחנה הציוני):>
אתם תצביעו באופן אוטומטי עם מצפון כואב.

<היו"ר משה גפני:>
מיקי, זה לא הולך להיות קל, תאמין לי, גם מבחינתם. 
<מיקי רוזנטל (המחנה הציוני):>
אני אמרתי שהולך להיות קל?

<בצלאל סמוטריץ' (הבית היהודי):>
זאת הפרוצדורה ל-2016. מ-2016 ל-2017 אותה פרוצדורה. בסעיף כתוב ש-once העברתי את העודף מ-2015 ל-2016, כרגע הוא נרשם בסעיף של 2016. אחר כך הוא עובר ל-2017? 

<אסי מסינג:>
הוא לא עובר באופן אוטומטי. 

<בצלאל סמוטריץ' (הבית היהודי):>
כתבת בסעיף שיראו אותו כסכום שיתווסף לאותו סכום שמתייחס לשנת הכספים 2016. 

<היו"ר משה גפני:>
צריך לאשר את זה.

<בצלאל סמוטריץ' (הבית היהודי):>
אישרנו. נניח שהעבירו עכשיו מ-2015 ל-2016. הוועדה אישרה כי האוצר עמד בהתחייבות. עכשיו עוברים מ-2016 ל-2017. החוק פה קובע שמה שהעברנו מ-2015 ל-2016 נרשם בתוך 2016. זה אומר שהוא גם יעבור אחרי זה ל-2017.

<היו"ר משה גפני:>
אם הוא יעבור.

<בצלאל סמוטריץ' (הבית היהודי):>
מה המשמעות של סעיף (6)(ד)?

<איתי טמפקין:>
אני אסביר את הפרוצדורה. יש סעיף מקורי לשנת 2015. לסעיף המקורי של 2015, לאחר שהוא עובר כאן בוועדה, מתווספים העודפים משנת 2014. כרגע המצב הוא שבכל סעיף תקציבי יש תקציב מקורי של נניח 10 מיליארד שקל, ועוד מיליארד שקל שעברו משנת 2014.
<מיקי רוזנטל (המחנה הציוני):>
זה סכום אמיתי או דוגמה?

<איתי טמפקין:>
דוגמה.

<מיקי רוזנטל (המחנה הציוני):>
כמה עבר מ-2014, אתה זוכר את המספר?
<איתי טמפקין:>
עדיין לא עבר משנת 2014. משנת 2013 ל-2014 עבר סדר גודל של 17,18 מיליארד שקלים. אני חוזר לדוגמה. המספרים הם לשם המחשה בלבד. נשארנו בסוף עם 11 מיליארד שקלים. עכשיו אנחנו בשנת 2015. נרשם ביצוע בשנת 2015. הביצוע יכול להיות 9.5, הוא יכול להיות 10.5, הוא יכול להיות כל מספר. מסתכלים כמה הביצוע מתוך 11. אם הביצוע הוא 10.5 מתוך 11 סך הכל שיש בסעיף, אז נשאר חצי מיליארד שיכולים לעבור לשנה הבאה. כל שנה מחדש התהליך הזה מתבצע. החישוב של העודף נגזר מהגג שיש ב-2016, ממה שהתחיל בתקציב מקורי של 2016, ועוד העודפים שעברו משנת 2015. זה לא העודפים שעברו משנת 2014 לשנת 2015. 

<בצלאל סמוטריץ' (הבית היהודי):>
זאת אומרת, אי אפשר יהיה להעביר מ-2014 ל-2017. 
<איתי טמפקין:>
בדיוק.

<בצלאל סמוטריץ' (הבית היהודי):>
מה שיעבור מ-2015 ל-2016 יעבור גם ל-2017. אתה לא תגיד ב-2017 שאתה מעביר מ-2015.
<איתי טמפקין:>
תקציב 2016 מתחיל עם תקציב מקורי לשנת 2016. כמו שהסברתי קודם, בערך בסביבות חודש פברואר נבוא עם העברת עודפים מ-2015 ל-2016. הדבר הזה בשנת 2016 יירשם כביצוע. נשאר 2 מיליארד. לכסף אין צבע בסוף היום. יישאר כסף בשנת 2016 שלא בוצע מכל סך המקורות הזה שתיארנו. הוא יוכל לעבור לשנת 2017. 
<בצלאל סמוטריץ' (הבית היהודי):
>
יש פה סתירה בין שני הסעיפים. 

<מיקי רוזנטל (המחנה הציוני):>
17,18 מיליארד שקל זה 5% מהתקציב.

<איתי טמפקין:>
אני אשמח להתייחס לעניין היקף העודפים. חלק גדול מהעודפים בתקציב, אולי החלק הארי של העודפים בתקציב, נוצר בעקבות הסיבה שהפעילויות של הממשלה הן לא תמיד קלנדריות. הדוגמה הבולטת ביותר היא במשרד החינוך. משרד החינוך מתחייב על הרבה פרויקטים בספטמבר שנמשכים לאורך כל השנה. אז הכסף לא מתממש בשנה הקלנדרית, יש צורך להעביר אותו משנה לשנה. אין פה איזו שהיא טעות בחישוב. זה רק נובע מהעובדה שאנחנו מאשרים פה תקציב קלנדרי, כאשר לא כל הפעולות עובדות קלנדרית.  

<מיקי רוזנטל (המחנה הציוני):>
אני יודע. יש ביקורת של ה-OECD  על הדרך. אתה הזכרת את תקציב משרד החינוך. זה בדיוק העניין. אי אפשר לדעת מתקציב החינוך שום דבר. מי שרוצה לעבוד ולבדוק כמה מקבל בית ספר או כמה שעות הוראה ניתנות בפועל, לא יכול. אין קשר בין התקציב, בין הנייר שאנחנו עובדים עליו, לבין המציאות. אין קשר. אתם אפילו לא יכולים לדעת. 

<היו"ר משה גפני:>

יש בהסכם הקואליציוני שלנו דרישה שיהיה במשרד החינוך גוף שיגיד מה הוא תקציב של 100% לתלמיד.
<רחל עזריה (כולנו):>
לגבי חינוך אף אחד לא יודע, גם לא המשרד.

<רועי פולקמן (כולנו):>
גם לגבי משכורת של עובד מדינה אתה לא יודע.
<אסי מסינג:>
יש לנו שתי פסקאות. פסקה (ה) מדברת על ההתייחסות למעבר מ-2015 ל-2016, פסקה (ו) מתייחסת למעבר מ-2016 ל-2017. אין סתירה בין שני הסעיפים. המתכונת זהה למה שהיה בתקציבים הדו- שנתיים בעבר. 2015  מדבר על העברה בתוך הדו-שנתי, 2016 מדבר על המעבר כשיצאנו מהדו-שנתי.
<בצלאל סמוטריץ' (הבית היהודי):>
מה המשמעות של הסיפא של סעיף קטן (ד)? מה המילה "רק" באה למעט?
<אסי מסינג:>
למעט סכומים עודפים משנים קודמות.
<בצלאל סמוטריץ' (הבית היהודי):>
מ-2015?

<אסי מסינג:>
כן, מ-2015.

<בצלאל סמוטריץ' (הבית היהודי):>
אתה סותר את עצמך בסעיף קטן (4).
<אסי מסינג:>
הפרוצדורה היא העברה מ-2015.

<בצלאל סמוטריץ' (הבית היהודי):>
כתבת בסיפא של סעיף קטן (4): "סכום שהשימוש בו הותר כאמור", דהיינו עבר מ-2015 ל-2016, "יראו אותו כסכום שהתווסף לאותו סעיף תקציב המתייחס לשנת הכספים 2016". אם עכשיו הוא עבר ל-2016, הוא גם עובר ל-2017. מה זה בא למעט?
<אסי מסינג:>
הוא יעבור ל-2017 רק לפי הפרוצדורה שקיימת בסעיף קטן (ד).
<בצלאל סמוטריץ' (הבית היהודי):>
היא אותה פרוצדורה בדיוק. 
<אסי מסינג:>
אין סתירה בין הדברים. 

<בצלאל סמוטריץ' (הבית היהודי):>
מה באה למעט המילה "רק"? אתה אומר לי – אני מעביר רק את 2016, אבל את 2015 הפכת ל-2016.
<אסי מסינג:>
סכום עודף שלא הועבר מ-2015 ל-2016, לא יוכל במתכונת הזאת לעבור.  

<בצלאל סמוטריץ' (הבית היהודי):>
אי אפשר יהיה להעביר מ-2015 ל-2017 בלי 2016 באמצע.
<שגית אפיק:>
בחוקי ההתאמות הקודמים התייחסתם לא רק לסעיף 13, גם לסעיף 14 שמדבר על עודפים מיוחדים. כאן השמטתם את זה. יש לזה סיבה?
<איתי טמפקין:>
הסיבה היא שהשימוש בעודפים מיוחדים לא קיים, אנחנו לא משתמשים באפשרות הזאת. 
<היו"ר משה גפני:>
למה אתם לא מוחקים אותו מהחוק?
<איתי טמפקין:>
אנחנו רוצים לעשות כמה שינויים לחוק יסודות התקציב. 
<היו"ר משה גפני:>
כמה שנים אתם לא משתמשים בסעיף הזה?
<איתי טמפקין:>
לפחות 4 שנים. אני לא רוצה להתחייב על התאריך. 

<היו"ר משה גפני:>
אולי נמחק את זה עכשיו מהחוק.
<איתי טמפקין:>
נבדוק את ההשלכות.

<היו"ר משה גפני:>
אני מציע למחוק את הסעיף הזה עכשיו מהחוק. תבדקו את עצמכם. אני לא מצביע היום. אם יש בעיה עם העניין הזה נחזור לעניין, אם אין בעיה, אני מבקש, גברתי היועצת המשפטית, למחוק את זה, כי אחרת אנחנו נצטרך להכניס את זה כאן.
<אסי מסינג:>
אני רק מדגיש שזה תיקון מהותי לחוק יסודות התקציב. 
<היו"ר משה גפני:>
אנחנו נמצאים פה בשביל לעשות שינויים מהותיים.

<מיקי רוזנטל (המחנה הציוני):>
אם יש עילה לא למחוק, תגידו אותה, אם אין, אז יאללה.

<היו"ר משה גפני:>
תנסה למחוק, בגלל שאם אנחנו לא מוחקים צריך לשים את זה פה. 

<אסי מסינג:>
השנה בוודאי אין עודפים מיוחדים, לכן זה לא נדרש. 

<היו"ר משה גפני:>
תחזרו עם תשובה. אני בדעה שצריך למחוק. אם לא, תחזרו עם תשובה למה.

<אסי מסינג:>
(ז) בפסקה (7), במקום "עד 2014" יבוא "עד 2016"; 

(5) בסעיף 179א –
(1)  בכותרת השוליים, במקום "ולשנת 2014" יבוא "לשנת 2014 ולשנת 2016";
(2) בסעיף קטן (א), במקום "עד 2014" יבוא "עד 2016" ובמקום "לשנת 2012 
ולשנת 2014" יבוא "לשנת 2012, לשנת 2014 ולשנת 2016";
(3) אחרי סעיף קטן (ב1) יבוא:
(ב2) הממשלה תביא לאישור ועדת הכספים של הכנסת בתוך 14 ימים לפני תחילת 
שנת הכספים 2016 את הצעות הממשלה לשינויים בחלק התקציב הדו-שנתי 
המתייחס לשנת 2016, בשים לב לשינויים שבוצעו לגבי חלק התקציב המתייחס 
לשנת 2015 וכן לשינויים הדרושים לממשלה באותו מועד; ניתן אישור להצעות 
כאמור, יראו את הסכומים שאושרו כסכום שהתווסף לתקציב המתייחס לשנת 
הכספים 2016; לעניין זה, "שינויים" – כמשמעותם בסעיף 11 לחוק יסודות התקציב;
כל פסקה (4) מתייחסת לתיקון סעיף 179א שעוסק בנושא של תקציב התאמות במצב של תקציב דו-שנתי. הוא קובע פרוצדורה שבמסגרתה הממשלה פונה לכנסת בתיקון המוצע 14 ימים לפני תחילת שנת הכספים, בשים לב למועד שבו צפוי להיות מאושר תקציב המדינה לשנים 2015 ו-2016. היא תביא את הצעתה להתאמות הנדרשות ב-2016, בשים לב לביצועים שנעשו.  
<מיקי רוזנטל (המחנה הציוני):>
עד נובמבר תביאו?
<אסי מסינג:>
באמצע דצמבר. 

<מיקי רוזנטל (המחנה הציוני):>
כתוב 14 ימים.
<אסי מסינג:>
14 ימים לפני תחילת שנת הכספים 2016. 

<מיקי רוזנטל (המחנה הציוני):>
מה אתם צריכים להביא באמצע דצמבר?
<אסי מסינג:>
את ההתאמות הנדרשות ל-2016.

<היו"ר משה גפני:>
כשהעברתי את החוק הזה בפעם הראשונה היה תקציב התאמות. 

<מיקי רוזנטל (המחנה הציוני):>
לתקציב הדו-שנתי?

<היו"ר משה גפני:>
כן. למה שמנו את זה? מכיוון שאמרנו שאם אתה עושה תקציב לשנתיים - -

<מיקי רוזנטל (המחנה הציוני):>
קורים דברים באמצע.

<היו"ר משה גפני:>
בסוף לקחו הכל, דרך אגב, לתקציב הביטחון. 
<מיקי רוזנטל (המחנה הציוני):>
גם עכשיו. 

<היו"ר משה גפני:>
עכשיו אין תקציב התאמות. למה אין תקציב? כי התקציב יאושר באמצע נובמבר. 

<אסי מסינג:>
את הפרוצדורה אפשרי לבצע. 
<מיקי רוזנטל (המחנה הציוני):>
שר האוצר הודיע שהוא הולך לעשות שינויים תוך כדי התקציב. תוך חודשיים הוא יביא התאמות? אין פרספקטיבה בכלל. 

<אסי מסינג:>
בסעיף 179ב –
 (א), אחרי סעיף קטן (א2) יבוא:

(א3) בתוך 90 ימים מתחילת שנת הכספים 2016, ונוסף על חובות הדיווח לפי חוק 
יסודות התקציב או לפי כל דין אחר, תגיש הממשלה לוועדת הכספים של הכנסת 
דין וחשבון על כל אלה, ותציג אותו לפניה;

(1) תחזית מאקרו-כלכלית לשנת 2016, על ההתפתחויות בכלכלת ישראל, ובכלל זה תחזית הצמיחה והתפתחויות בשוק העבודה;
(2) התפתחויות בכלכלת העולם והשלכותיהן על כלכלת ישראל;
(3) תחזית ההכנסות לשנת 2016, המעודכנת לאותו מועד;
(4) תחזית צורכי ההוצאה התקציבית לשת 2016, המעודכנת לאותו מועד;
(5) היערכות הממשלה כתוצאה משינויים בתחזיות כאמור או כתוצאה מהתפתחויות
כלכליות אחרות, ככל שהיערכות כזו נדרשת לעמידה ביעדי המדיניות שנקבעו.


(א4) בתוך 45 ימים מתחילת שנת הכספים 2016, ידווח החשב הכללי במשרד האוצר 

לוועדת הכספים של הכנסת לגבי ניהול הוצאות הממשלה במהלך שנת כספים, במצב

שבו לא התקבל חוק תקציב לפני תחילתה של שנת כספים;
(ב) בסעיף קטן (ב), במקום "בסעיפים קטנים (א) עד (א2)" יבוא "בסעיפים קטנים 
(א) עד (א3)" ובמקום "לשנים 2011 ו-2012 או לשנים 2013 ו-2014" יבוא "לשנים 
2011 ו-2012, לשנים 2013 ו-2014 או לשנים 2015 ו-2016".

הסעיף הזה מתייחס לעניין חובות הדיווח של משרד האוצר לוועדת הכספים של הכנסת. הסעיף הראשון מדבר על ההתפתחויות השונות בתחזיות לקראת תחילת שנת 2016, והסעיף השני הוסף לבקשת הוועדה בדיונים שהיו בתיקון לחוק יסוד משק המדינה, כך שהחשבת הכללית תדווח  לוועדת הכספים של הכנסת איך התבצע התקציב ההמשכי בשנים הקודמות. 
<היו"ר משה גפני:>
אני רוצה להזכיר לחברי הוועדה שבדיון עם החשכ"לית אמרנו שהיא תבוא לפה לגבי הנושא של 1 חלקי 12. אני מבקש להוסיף לדיווח שהממשלה צריכה להביא גם דיווח של מה שהיא מתכוונת לעשות.   
<אסי מסינג:>
הדיווח הוא של החשבת הכללית. 

<היו"ר משה גפני:>
צריך לבוא ולדווח מה הממשלה מתכוונת לעשות. חברי הוועדה רוצים לדעת מה עמדת הממשלה, האם אתם הולכים לתקציב דו-שנתי קבוע, זמני, תקציב תלת-שנתי. אני מבקש שהממשלה תבוא עם החלטה, דיווח או דיון לגבי מה היא מתכוונת לעשות עם תקציב דו-שנתי. כך זה היה בחוק הקודם. 
<אסי מסינג:>
יש כאן שני עניינים נפרדים. סעיף (א4) מתייחס לתקציב המשכי.
<היו"ר משה גפני:>
אני לא מדבר על (א4).

<אסי מסינג:>
זה הסעיף שאותו הקראתי כרגע. 
<היו"ר משה גפני:>
אני מדבר על סעיף (א3). 

<אסי מסינג:>
אמרתי שיש כאן שני עניינים נפרדים. ראשית, עניין התקציב ההמשכי זאת הייתה בקשת הוועדה. 
<היו"ר משה גפני:>
זה לא ראשית, זה החלק השני. אני מדבר על החלק הראשון. 

<אסי מסינג:>
לגבי החלק הראשון, יש החלטת ממשלה שבמסגרתה הוטל על שר האוצר ועל שרת המשפטים להגיש את המלצותיהם לממשלה עד לסוף שנת 2015 בדבר המתכונת המיוחדת לתקציב דו-שנתי. לאחר ההמלצות יהיה, אני מניח, דיון בממשלה. הממשלה תחליט איך היא רוצה לפעול. 
<היו"ר משה גפני:>
מה מעניין אותי מה הממשלה רוצה? זה לא רלוונטי מבחינתי. אני ועדה שמפקחת על עבודת הממשלה. אני רוצה דיווח נוסף על כל מה שהממשלה מתכוונת לעשות עם תקציב דו-שנתי.
<בצלאל סמוטריץ' (הבית היהודי):>
אחרי ההחלטה.
<היו"ר משה גפני:>
שתבוא להגיד. הממשלה רוצה הרבה דברים שאני לא רוצה. 

<אסי מסינג:>
זה עניין שאני חושב שאין צורך לקבוע אותו בחקיקה. 
<היו"ר משה גפני:>
יש צורך. התקציב הדו-שנתי הפך להיות חלק מהעניין של התכנית הכלכלית של מדינת ישראל. אני מתנגד לתקציב דו שנתי. איך אומר מיקי רוזנטל? "אתה מתנגד, אבל מצביע בעד". לפחות שאני אדע. 
<אסי מסינג:>
לאחר הדיון בממשלה אפשר יהיה לזמן. 
<היו"ר משה גפני:>
תעשה מה שאתה רוצה בממשלה. תבוא לדווח.
<אסי מסינג:>
אתה רוצה שהמלצות שר האוצר ושרת המשפטים לממשלה יועברו לכנסת? 
<היו"ר משה גפני:>
כן, הוא צריך לדווח. על פי החוק הקודם הממשלה צריכה לדווח לוועדה מה תכנית הממשלה לגבי תקציב דו-שנתי.
<אסי מסינג:>
לפי איזה חוק?
<שגית אפיק:>
בחוק ההתאמות הקודם, בתיקון לחוק יסוד תקציב דו-שנתי בפעם הקודמת לשנים 2011 ל-2012, תיקנה הוועדה המשותפת לוועדת הכספים ולוועדת חוקה תיקון שבעצם קבע שהממשלה תצטרך לבוא ולהסביר האם פניה בעתיד הם לכיוון תקציב דו-שנתי. בעקבות זאת גם הוצאתם דוח של משרד האוצר שמתייחס לתקציב דו-שנתי. 

<היו"ר משה גפני:>
את זה אנחנו מכניסים בחוק.

<שגית אפיק:>
זה נקבע בחקיקה. היושב-ראש מודיע עכשיו שהוא מוסיף את אותו תיקון שהיה בפעם הקודמת.
<היו"ר משה גפני:>
זה לפחות יזרז את השרים, את מי שעוסק בעניין הזה. אני מוכן שזה יהיה באופן כזה שיכולים לבוא ולהגיד: אנחנו מבקשים דחייה, עדיין לא השלמנו את העבודה. צריך להכניס איזה שהוא פתח כך שבמידה והממשלה לא הספיקה, אפשר לדחות את זה ב-3 חודשים או משהו כזה. זה צריך להיות בחוק כמו שהיה קודם.
<שגית אפיק:>
מבחינת המועדים?
<היו"ר משה גפני:>
כן. 

<מיקי רוזנטל (המחנה הציוני):>
אם הם יבקשו אתה תיתן להם. למה לתת להם מראש עוד 3 חודשים?

<היו"ר משה גפני:>
בסדר. תנסחי את זה באופן כזה שאפשר יהיה לבקש. 

<בצלאל סמוטריץ' (הבית היהודי):>
מה המשמעות של הסיפא של סעיף (א4)? אנחנו מדברים על 2016. אנחנו מקווים שיתקבל חוק תקציב ל-2015.
<איתי טמפקין:>
החשב הכללי יעביר באופן כללי דיווחים על איך הממשלה פועלת בשנים בהן לא מתקבל תקציב מדינה.
<בצלאל סמוטריץ' (הבית היהודי):>
למה זה קורה תוך 45 יום מתחילת שנת הכספים?
<שגית אפיק:>

במהלך הדיונים בחוק יסוד התקציב הדו-שנתי, ובגלל שאנחנו נמצאים במצב שבו החשכ"לית ניהלה את תקציב המדינה ב-1 חלקי 12 במשך 10 חודשים, ביקש יו"ר הוועדה, ביקשה הוועדה לשמוע מהחשכ"לית על ניסיונה ועל המשמעויות של ניהול תקציב 1 חלקי 12 במשך תקופה כל כך ארוכה. היא עשתה את זה פעמיים. פעם אחת 7 חודשים, פעם אחת 10 חודשים ב-3 השנים האחרונות. הוועדה ביקשה שהיא תבוא בפני הוועדה ותדווח לה על הניסיון על מנת שהוועדה תוכל אולי להסיק מסקנות מה נכון לעשות.  

<היו"ר משה גפני:>
אני מבקש שיבואו עם דיווח, בנוסף לכל הדיווחים שמניתם בחוק, מה הכוונה של הממשלה לעשות עם תקציב דו- שנתי.
<אסי מסינג:>
הסעיף הקיים היום בחוק היסוד מדבר על כך, והוא גם נעשה בזמנו, שבתוך שנת הכספים 2012 יגיש שר האוצר לוועדה המשותפת של ועדת הכספים וועדת חוקה, חוק ומשפט דוח המפרט את המלצתו לגבי שאלת קביעתו של תקציב המדינה כתקציב דו-שנתי. הוועדה המשותפת תקיים דיון בדוח כאמור. לפני הדיון בממשלה ההמלצות של שר האוצר ושרת המשפטים בהקשר הזה יובאו לדיון בוועדת הכספים. אם היא תמצא לנכון, היא תעיר לגביהן. זה מה שיש כאן.
<שגית אפיק:>
אין בעיה, זה מה שהוא מבקש שייקבע בחוק. הוא מבקש שייקבע בחוק אותו קשר ושיתוף פעולה עם הוועדה. אני לא חושבת שצריכה להיות בעיה.
<אסי מסינג:>
רק גמישות במועדים.

<שגית אפיק:>
איזה מועדים הייתם רוצים?
<היו"ר משה גפני:>
הוועדה מסמיכה אתכם להחליט לגבי הנושא של המועדים. 
<אסי מסינג:>
בסעיף 180, אחרי פסקה (6) יבוא:

( 7 ) סכום ההוצאה הממשלתית בחוק התקציב הדו-שנתי, לשנת הכספים 2015, יתייחס, 

בהתאם להוראות סעיף 6א האמור, לסכום ההוצאה הממשלתית בחוק התקציב הדו-שנתי

לשנת הכספים 2014;

(8) סכום ההוצאה הממשלתית בחוק התקציב הדו-שנתי, לשנת הכספים 2016, יתייחס 

בהתאם להוראות סעיף 6א האמור, לסכום ההוצאה הממשלתית בחוק התקציב הדו-שנתי,

לשנת הכספים 2015;
כאן יש תיקון שמתייחס למגבלת ההוצאה כך שזה יהיה ברמה השנתית.

בסעיף 181, במקום "לכל אחת מהשנים 2011 ו-2012 או לכל אחת מהשנים 2013 ו-2014"  
יבוא "לכל אחת מהשנים 2015 ו-2016".


כאן זה סעיף שמתייחס לחוק ערבויות המדינה ולעובדה שמסגרת הערבויות תהיה לפי המסגרת השנתית, לא הדו-שנתית.


בסעיף 183, במקום "עד 2014" יבוא "עד 2016". 


הסעיף הזה מתייחס לתיקון לחוק ביטוח בריאות ממלכתי, להתייחסות לכך שהמגבלות שקבועות שם ביחס לשירותי סל יהיו ביחס לתקציב 2016, לא 2015 ו-2016 יחדיו. 

<היו"ר משה גפני:>
את הדיון בחוק הזה סיימנו עם התוספות שאמרנו, עם השינויים שקבענו. אנחנו נצביע על זה בסוף, בעזרת השם. אני משאיר אופציה שאם יהיו שינויים בחוקים אחרים בחוק ההסדרים, נוכל לחזור לעניין הזה. אם לא, סיימנו את הדיון, אנחנו רק נצביע. אם יימצא צורך חיוני, נחזור לעניין. תודה רבה. 
 <הישיבה ננעלה בשעה 12:00.>

